Cezaris Graužinis

Cezaris Graužinis (g. 1967 m. spalio 21 d. Vilniuje) – Lietuvos teatro režisierius ir pedagogas.

 Biografija 
1990 m. baigė Lunačiarskio teatro meno institutą Maskvoje (kurso vadovai – Andrejus Gončiarovas ir Markas Zacharovas). Nuo 1989 m. dirba Lietuvos ir užsienio šalių teatruose.

1994–2010 m. dėstė Lietuvos muzikos akademijoje (nuo 2004 m. Lietuvos muzikos ir teatro akademija), nuo 1997 m. – Malmės (Švedija) aukštojoje teatro mokykloje, nuo 2000 m. – Helsinkio teatro akademijoje. Už spektaklio „Badas“ režisūrą apdovanotas Baltijos teatrų pavasario festivalyje Rygoje (1990).

Vilniuje įkūrė teatro trupes „Lietuviško teatro naujosios kartos bendrija“ (1996), „cezario grupė“ (2003). Už spektaklį „Arabiška naktis“ „cezario grupei“ suteiktas Auksinio scenos kryžiaus apdovanojimas metų debiuto nominacijoje (2004). Už radijo vaidinimą „Ilga Kalėdų vakarienė“ pelnė LRT apdovanojimą (2003). 2006 m. įvertintas prestižiniu Karolos Koun graikų teatro apdovanojimu.

2007–2009 metais vadovavo Helsinkio „Viirus“ teatrui.

 Žymesni spektakliai 
 Badas (pagal Knutą Hamsuną), 1989 m.
 Jukio Mišima. Panelė Chan, 1994 m.
 Georgas Biuchneris. Voicekas, 1995 m.
 Rožė Vitrakas. Meilės misterijos, 1997 m., Lietuvos akademinis dramos teatras
 Francas Kafka. Procesas, 2000 m., Helsinkio teatro akademija
 Antonas Čechovas. Trys seserys, 2001 m., Malmės aukštoji teatro mokykla
 Viljamas Šekspyras. Makbetas, 2002 m., Farerų salos
 Rolandas Šimelpfenigas. Arabiška naktis, 2003 m., teatras „cezario grupė“
 Viljamas Šekspyras. Užsispyrėlės tramdymas, 2004 m., Valstybinis jaunimo teatras
 Martinas Krimpas. Pasikėsinimai, 2005 m., teatras „cezario grupė“
 No Return (pagal Franzo Kafkos tekstus), 2005 m., Helsinkio teatras „Viirus“
 Viljamas Šekspyras. Žiemos pasaka, 2006 m., Švedų teatras (Helsinkis) 
 Longas. Dafnis ir Chlojė, 2006 m., Atėnų „Poreia“ teatras 
 Cezaris Graužinis. Drąsi šalis (Lietuvos diena), 2007 m., teatras „cezario grupė“ 
 Karlas Gocis. Karalius Elnias, 2008 m., Helsinkio teatras „Viirus“ 
 Samuelis Beketas. Belaukiant Godo, 2008 m., Atėnų ir Epidauro festivalis
 Bučiuoju, Oskaras (pagal Éric-Emmanuel’io Schmitt’o apysaką „Oskaras ir ponia Rožė“), 2009 m., „Domino“ teatras 
 Cezaris Graužinis. Viskas arba nieko, 2009 m., teatras „cezario grupė“
 Viljamas Šekspyras. Karalius Lyras, 2009 m., Šiuolaikinis Vroclavo teatras
 Nutolę toliai (pagal Pauliaus Širvio eiles), 2010 m., teatras „cezario grupė“ 
 Ir vėl viskas bus gerai (pagal Jean'o Giraudoux pjesę „Šajo pamišėlė“), 2012 m., Lietuvos nacionalinis dramos teatras 
 Sofoklis. Karalius Edipas, 2012 m., Atėnų ir Epidauro festivalis
 Cezaris Graužinis. Espléndido después, 2013 m., projektas MYBE (Graikija, Lietuva, Meksika) 
 Marivaux. Dar viena meilės staigmena, 2013 m., teatras „cezario grupė“
 Kristoferis Marlou. Dr. Faustas, 2014 m., teatras „cezario grupė“
 Kazys Binkis. Tamošius Bekepuris, 2015 m., teatras „cezario grupė“
 Viljamas Šekspyras. Julijus Cezaris, 2015 m., Atėnų ir Epidauro festivalis
 Jobas, 2015 m., Ilisia Volanakis teatras (Atėnai) 
 Eschilas. Septynetas prieš Tėbus, 2016 m., Nacionalinis Šiaurės Graikijos teatras (Salonikai) 
 Rusijos revoliucija, 2017 m., Nacionalinis Šiaurės Graikijos teatras (Salonikai) 
 Eschilas. Agamemnonas, 2018 m., Atėnų ir Epidauro festivalis 
 Žanas Ženė. Tarnaitės, 2018 m., teatras „Neos Kosmos“ (Atėnai) 
 Antonas Čechovas. Trys seserys, 2019 m., Nacionalinis Šiaurės Graikijos teatras (Salonikai) 
 Mes ne kvaliai (δεν ειμαστε κουραμπιεδες, pagal Daniilo Charmso kūrybą), 2020 m., Patra (Graikija)
 Francas Kafka. Bado meistras (Καλλιτέχνης της Πείνας), 2021 m., Litografijos teatras, Patra (Graikija)
 Viljamas Šekspyras. Karalius Lyras, 2021 m., Kipro nacionalinis teatras

 Šaltiniai 

Kategorija:Lietuvos teatro pedagogai
Kategorija:Lietuvos teatro režisieriai